**LĒMUMS**

Liepājā

|  |  |
| --- | --- |
| 2022.gada 15.septembrī | Nr.340/13  (prot. Nr.13, 14.§) |

Par Sociālā dienesta 2022.gada 20.jūlija

lēmumu Nr.2-10/1/3640

Liepājas valstspilsētas pašvaldības dome (turpmāk arī - Dome) 2022.gada 22.augustā ir saņēmusi [..] iesniegumu (reģistrācijas Nr.3822/2.1.4), turpmāk - apstrīdēšanas iesniegums, ar kuru tiek apstrīdēts Liepājas pilsētas pašvaldības iestādes “Liepājas pilsētas Domes Sociālais dienests” (turpmāk - Sociālais dienests) 2022.gada 20.jūlija lēmums Nr.2-10/1/3640 [..].

[..]

Atbilstoši Administratīvā procesa likuma 76.panta otrajai daļai apstrīdēšanas iesnieguma izskatīšana ir piekritīga domei.

Administratīvā procesa likuma 62.panta pirmā daļa noteic, ka lemjot par tāda administratīvā akta izdošanu, kurš varētu būt nelabvēlīgs adresātam, iestāde noskaidro un izvērtē adresāta viedokli un argumentus šajā lietā. Ievērojot, ka lietas materiālos ir 2022.gada 21.jūnija Sociālā dienesta Sarunas protokols (turpmāk - sarunas protokols), kurā iesniedzējas viedoklis ir uzklausīts, kā arī to, ka lietas materiālos esošā informācija ir pietiekama, lai izskatītu iesniedzējas norādītos argumentus, atzīstams, ka, pamatojoties uz Administratīvā procesa likuma 62.panta otrās daļas 3.punktu, viedokļa un argumentu uzklausīšana nav nepieciešama.

Dome, izskatot apstrīdēšanas iesniegumu un administratīvas lietas materiālus, atzīst, ka lēmums ir tiesisks, pamatots un atstājams spēkā negrozīts.

[..]

Ņemot vērā visu iepriekš minēto, pamatojoties Administratīvā procesa likuma 81.panta pirmo daļu, otrās daļas 1.punktu, piekto daļu, Sociālo pakalpojumu un sociālās palīdzības likuma 5.panta pirmo daļu, Ministru kabineta 2020.gada 17.decembra noteikumu Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 3., 8., 13.punktu un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2022.gada 8.septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

Atstāt negrozītu Liepājas pilsētas pašvaldības iestādes “Liepājas pilsētas Domes Sociālais dienests” 2022.gada 20.jūlija lēmumu Nr.2-10/1/3640 [..].

Saskaņā ar Administratīvā procesa likuma 70.pantu, 121.panta pirmo daļu, 122.pantu, 188.panta pirmo daļu un 189.pantu šo lēmumu var pārsūdzēt Administratīvās tiesas Liepājas tiesu namā (Lielajā ielā 4, Liepājā, LV-3401) viena mēneša laikā no tā spēkā stāšanās dienas.

Saskaņā ar Administratīvā procesa likuma 70.panta pirmo daļu administratīvais akts stājas spēkā ar brīdi, kad tas paziņots adresātam. Saskaņā ar šā panta otro daļu administratīvo aktu paziņo adresātam atbilstoši Paziņošanas likumam. Atbilstoši Paziņošanas likuma 8.panta trešajai daļai dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.

|  |  |  |
| --- | --- | --- |
| Priekšsēdētājs  *(parakstīts ar e-parakstu)* | | Gunārs Ansiņš |
| Nosūtāms: | [..] ierakstītā sūtījumā, Liepājas pilsētas pašvaldības iestādei “Liepājas pilsētas Domes Sociālais dienests”, Juridiskajai daļai | |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova